# อิเกีย
อิเกีย (,) คือตราสินค้าเครื่องเรือนและเครื่องตกแต่งบ้านจากประเทศสวีเดน"Ingvar Kamprad and IKEA". Harvard Business School Publishing, Boston, MA, 02163. 1996 ก่อตั้งเมื่อ พ.ศ. 2486 โดย อิงวาร์ คัมปรัด เปิดสาขาแรกในปี พ.ศ. 2496 มี 231 สาขา ใน 33 ประเทศ โดยสาขาส่วนใหญ่ตั้งอยู่ในทวีปยุโรป และบางส่วนในทวีปอเมริกา เอเชีย และออสเตรเลีย อิเกียมีชื่อเสียงในด้านเครื่องเรือนราคาย่อมเยา และเป็นตราสินค้าเครื่องเรือนตราแรกที่ขายเครื่องเรือนแบบถอดประกอบได้ โดยผู้ซื้อจะเดินเลือกสินค้าจากที่จัดแสดงไว้ และจดเลขรหัสของสินค้าที่ต้องการ จากนั้นจึงเดินไปเอากล่องบรรจุชิ้นส่วนจากห้องเก็บของ เพื่อเอาไปประกอบเองที่บ้านเปิดบ้านหลังแรก "อิเกีย บางนา" เมกะสโตร์เฟอร์นิเจอร์ 4.3 หมื่น ตร.ม.

IKEA ในภาษาสวีเดนออกเสียงว่า "อิเคียยา" แต่ในภาษาอังกฤษจะออกเสียงว่า "ไอคีอา" 

center|thumb|700x700px|แผนที่ประเทศที่มีร้านอิเกีย
สัญลักษณ์:

 เปิดสาขาแรกในแต่ละพื้นที่ 

1 ฮ่องกงของบริเตนในขณะนั้น, 2 เป็นส่วนหนึ่งของเชโกสโลวาเกีย, 3 เป็นส่วนหนึ่งของยูโกสลาเวีย

 อิเกียในประเทศไทย 
thumb|อิเกีย บางนา
ในประเทศไทย บริษัท อิคาโน่ ตัวแทนของอิเกีย ได้ลงนามร่วมกับสยามฟิวเจอร์ ดีเวลอปเมนท์ ของไทยในการสร้างศูนย์การค้าเมกาบางนาโดยอาคารสีน้ำเงิน จะเป็นศูนย์การค้าเครื่องเรือนและของตกแต่งบ้านของอิเกีย ส่วนอาคารสีเทาจะเป็นศูนย์การค้าครบวงจรของ สยามฟิวเจอร์ ดีเวลอปเม้นท์ ในส่วนของอิเกียนั้นเปิดให้บริการอย่างเป็นทางการในวันที่ 3 พฤศจิกายน พ.ศ. 2554 ก่อนที่ส่วนศูนย์การค้าหลักจะเปิดให้บริการในปีต่อมา

หลังจากนั้นได้มีการเปิดศูนย์บริการสั่งซื้อและรับสินค้าอิเกีย ที่จังหวัดภูเก็ต เมื่อวันที่ 27 พฤศจิกายน พ.ศ. 2558 และเปิดสาขาที่ 2 ที่ศูนย์การค้าเซ็นทรัล เวสต์เกต ในวันที่ 15 มีนาคม พ.ศ. 2561"อิเกีย"ควงเซ็นทรัลเปิดสาขา2ปักธง"บางใหญ่" โดยเป็นสาขาใหญ่ที่สุดในเอเชียตะวันออกเฉียงใต้ (ขนาดพื้นที่ 50,278 ตรม.)เวปไซท์ข่าวสดภาคภาษาอังกฤษ ก่อนจะถูกทำลายสถิติด้วยสาขาปาไซซิตี้ ประเทศฟิลิปปินส์ ซึ่งอยู่ในโครงการเอสเอ็ม มอลล์ออฟเอเชีย และในปี พ.ศ. 2564 ได้มีการปรับปรุงศูนย์บริการสั่งซื้อและรับสินค้าอิเกีย ภูเก็ต ให้กลายเป็นสาขารูปแบบคอมแพกต์สโตร์ขนาดเล็ก เพื่อรองรับต่อความต้องการที่เปลี่ยนไป โดยมีสินค้าเครื่องเรือนขนาดใหญ่วางขายในสาขา พร้อมกับใช้เป็นสาขาพักสินค้าของลูกค้าที่สั่งซื้อสินค้าจากระบบออนไลน์ ทำให้อิเกีย ภูเก็ต กลายเป็นสาขาที่สามของประเทศไทยไปโดยปริยาย

ต่อมาอิเกียวางแผนเปิดสาขาที่ 4 ภายในศูนย์การค้าเซ็นทรัลเวิลด์ แต่จากการชักชวนของศุภลักษณ์ อัมพุช ประธานกลุ่มเดอะมอลล์ที่ให้เลือกมาเปิดบริเวณย่านพร้อมพงษ์ ทำให้อิเกียเลือกเปิดสาขาใหม่ที่ศูนย์การค้า เอ็มสเฟียร์ ถนนสุขุมวิท เป็นสาขาที่สี่และนับเป็นสาขาแรกในเขตกรุงเทพมหานคร โดยใช้พื้นที่ชั้น 3 ทั้งชั้น พื้นที่รวม 12,000 ตารางเมตร ถือเป็นสาขารูปแบบซิตีสโตร์แห่งแรกในเอเชียตะวันออกเฉียงใต้ และใหญ่เป็นอันดับสองของเอเชียรองจากสาขาในฮ่องกง โดยมีองค์ประกอบส่วนใหญ่เช่นเดียวกับสาขาบางใหญ่และบางนา ยกเว้นการจัดส่งสินค้าจากคลัง ที่จะให้สาขาบางใหญ่ขนส่งสินค้าขนาดเล็กมาเติมสต็อกในมาร์เก็ตฮอลล์ ส่วนสาขาบางนาเป็นผู้ดำเนินการจัดส่งสินค้าขนาดใหญ่ถึงลูกค้า นอกจากนี้ยังมีบริการส่งสินค้าโดยใช้รถพลังงานไฟฟ้าอีกด้วย

จากนั้นอิเกียได้ประกาศความร่วมมือกับเครือเจริญโภคภัณฑ์ในการร่วมกันพัฒนาโครงการ "ไลฟ์ เอ็กซ์เพรส" (ชื่อเดิม: ฟิวเจอร์ คอนวีเนียนซ์ สโตร์) โครงการพัฒนาพื้นที่ค้าปลีกรูปแบบใหม่โดย บริษัท ซีพี ฟิวเจอร์ ซิตี้ ดีเวลลอปเม้นท์ คอร์ปอเรชั่น จำกัด โดยเปิดสาขาแรกในพื้นที่ห้างสรรพสินค้าแม็คโคร สาขาหางดง จังหวัดเชียงใหม่ ซึ่งภายหลังประกาศความร่วมมือ อิเกีย ได้ขึ้นประกาศเปิดตัวสาขาเชียงใหม่เป็นสาขาที่ 5 ทันที โดยสาขานี้จะแตกต่างจาก 4 สาขาแรกคือนำรูปแบบของศูนย์บริการสั่งซื้อและรับสินค้าที่เคยเปิดให้บริการที่ภูเก็ตกลับมาใช้งานอีกครั้ง แต่ครั้งนี้ได้เพิ่มส่วนของอิเกียแพลนนิ่งสตูดิโอเข้าไปด้วย ซึ่งเรียกชื่อว่า จุดสั่งซื้อสินค้า อิเกีย เชียงใหม่ โดยเป็นสาขาแรกในไทยที่ไม่รับชำระค่าสินค้าด้วยเงินสด ก่อนจะขยายไปยังสาขาบางนาและบางใหญ่ในเวลาต่อมา

นอกจากนี้ยังมีแผนเปิดสาขาใหม่บริเวณย่านรังสิต และเล็งขยายพื้นที่สาขาภูเก็ตให้ใหญ่ขึ้น 

สาขาอิเกียประเทศไทย
 ชื่อสาขา วันที่เริ่มเปิดดำเนินการ  เขต/อำเภอที่ตั้ง  จังหวัดที่ตั้ง ตั้งอยู่ใน บางนา  3 พฤศจิกายน พ.ศ. 2554  อำเภอบางพลี  สมุทรปราการ  เซ็นทรัล เมกาบางนา (เมกาซิตี้ บางนา) ภูเก็ต  27 พฤศจิกายน พ.ศ. 2558  อำเภอเมืองภูเก็ต  ภูเก็ต  บายพาส บิชทาวน์ ภูเก็ต บางใหญ่  15 มีนาคม พ.ศ. 2561  อำเภอบางใหญ่  นนทบุรี  เซ็นทรัล เวสต์เกต สุขุมวิท  1 ธันวาคม พ.ศ. 2566 เขตคลองเตย  กรุงเทพมหานคร  เอ็มสเฟียร์ เชียงใหม่  27 กุมภาพันธ์ พ.ศ. 2568  อำเภอเมืองเชียงใหม่  เชียงใหม่  ไลฟ์ เอ็กซ์เพรส เชียงใหม่